Pack Turnigy 3000mAh 3S 35C Lipo
866 Beoordeling(en) | Voeg Uw Beoordeling toe
Pack Gewicht: 295g
Pack leverbaar Formaat: 150 x 47 x 22mm Waardes | minderheidsverslag
Een gevolg van ouer word, is dat jy meer dinge het om met mekaar te vergelyk. Jy kan dinge van vroeër vergelyk met dinge van vandag. Nee, ek praat nie van “die goeie ou dae” nie. Ek praat ook nie van al die nuwe tegnologie van vandag nie. Ek praat van hoe mense hulle vandag gedra teenoor wat voorheen as goeie gedrag beskou is.
Neem as voorbeeld die Profumo affair in Engeland. Die minister van verdediging is betrap in ŉ onbehoorlike seksuele verhouding en dit het selfs die Eerste Minister se kop laat rol. Die affair se gevolge was nie omdat dit ŉ sosiale skandaal was of omdat die publiek dit afgekeur het nie. Die ophef was eerste in die media en het daarvandaan na die publiek versprei. Profumo het ŉ verantwoordelike pos beklee wat direk Brittanje se veiligheid in gedrang gebring het. My vraag is: indien so-iets vandag sou gebeur, sal dit dieselfde gevolge hê? Of meet ons leiers vandag met ander maatstawwe?
Indien die president van ŉ land gereeld leuens vertel, sal hy sy pos verloor of sal geen haan daarna kraai nie? Kan dit verskoon word deur te sê dit is politieke retoriek en normaal? Redelik onlangs was daar ŉ video van ŉ Amerikaanse minister van buitelandse sake en ander hooggeplaastes wat hulle verlustig het in beeldmateriaal van die grusame verkragting en moord op ŉ buitelandse leier. Hierdie klaarblyklike sadisme by leiers het min aandag gekry. Net die opposisie het daarvan gepraat, die hoofstroommedia het dit verswyg. Die publiek is grootliks onbewus van die kaliber mense wat vandag hulle leiers is.
Jonger mense weet nie van die kommunisme wat in die Soviet Unie en Oos-Europa toegepas is nie. Dit was nie met instemming van die meerderheid mense ingestel nie, dit was op hulle afgedwing. Daar was geheime polisie wat op die publiek gespioeneer het. Die Bybel was ŉ verbode boek wat gekonfiskeer en verbrand is. Bybels moes ingesmokkel word. Net kerke wat deur die staat goedgekeur is, was wettiglik oop. Baie Christene het in die geheim bymekaarkom. Hardnekkige Christene is na tronke, arbeidskolonies of psigiatriese hospitale gestuur. Dit word vertel hoedat iemand wat ŉ yskas nodig gehad het, eers toestemming moes kry om een te bestel. Dan moes die persoon twee jaar wag voor sy nuwe yskas afgelewer kon word. Hierdie dinge word nie meer vertel nie. Vandag is daar mense wat weer so ŉ stelsel wil afdwing.
Ons sien ook die afgelope ruk foto’s en video’s van witmense wat swartmense se voete was en voor hulle kniel. Blykbaar vra hulle die swartmense se vergifnis vir hulle “White Privilege”. Rassisme is die beweerde misdaad wat alle witmense pleeg. Die optogte, die onvermoë om te debatteer, die doodskree van opponente en ander absurde gedrag en kleredrag laat mens vra: wat is fout met die mense? Nogtans is daar ŉ groot aantal mense wat hulle so gedra en die media sorg dat ons daarvan weet. Dit is veronderstel om goed en aanvaarbaar te wees. Die hele spektakel is irrasioneel.
Dit is nie al wat irrasioneel is nie. Tans het ons die Covid-19 pandemie. Dit word ernstiger en gevaarliker voorgestel as wat dit werklik is. Iemand het onlangs ŉ berekening geplaas wat aandui dat die aantal sterftes wêreldwyd 0.003% van die bevolking is. Dit is nie eers 0.01% nie (nie eers 1 uit 10,000 nie). Dit is statisties ŉ onbeduidende getal sterftes. Nogtans het die regering dit goedgevind om hulle eie land se ekonomie te verwoes ter wille van iets wat onbeduidend is. Alles hieromtrent is irrasioneel en het, sover ek weet, nog nooit voorheen gebeur nie.
Wat het die mensdom ingevaar? Dit wat C.S. Lewis genoem het “The Law of Human Nature” word nou omvergewerp en mense pas nie meer oeroue menslike gedrag toe nie. Waardes wat die mensdom vir duisende jare gehandhaaf het, word nou verwerp. Hoe maak mens sin hiervan? Is daar ŉ soort geestesongesteldheid wat die mensdom oorval het? ŉ Siekte wat psigiatries behandel moet word?
As ek so kyk na foto’s en video’s van hoe mense hulle deesdae gedra, laat dit my dink aan flieks waar ŉ slymerige en grusame alien in ŉ mens se liggaam ingevaar het. Of iemand wat ŉ zombie word, of so iets. Waar ŉ normale mens dan ŉ monster word. Fantasie wat waar word.
Wat beskou jy as ŉ alien? As jy die Bybel lees, mag jy dalk demone as aliens beskou. Hulle is nie van die aarde nie, is nie mense nie, is nie liggaamlik nie. Is daar vandag ŉ buitengewone toename in demoniese besetenheid? Dit sal heelwat van die vreemde gedrag wat ons waarneem, verklaar.
Daar word deesdae gepraat van die “nuwe normaal”. Die “nuwe normaal” is nie soos die vorige “normaal” nie. Dit is irrasioneel, dit is gekheid, dit is abnormaal.
Aan die regterkant hiervan is besonderhede oor my e-boeke. Indien u belangstel om een of meer daarvan te lees, kan u ‘n e-pos stuur aan buitepos@minderheidsverslag.co.za en ek stuur vir u ‘n gratis boek. Spesifiseer asseblief net of u dit in PDF of EPUB formaat wil hê.
Author Wilco LabuschagnePosted on 24 Junie 2020 Categories WaardesTags Boerevolk, Bybel, Christen, LewenswyseLeave a comment on Die nuwe normaal is abnormaal
Author Wilco LabuschagnePosted on 5 Junie 2020 Categories WaardesTags Afrikaner, Boerevolk, Christen, LewenswyseLeave a comment on Sonder lojaliteit is jy niks